למרות ההבדלים בפורמט, התוכן והמטרות של הטיפול הזוגי האונליין נשארים זהים לטיפול פרונטלי - שיפור התקשורת, פתרון קונפליקטים, יצירת קרבה וטיפול בקשיים הזוגיים השונים. טיפול זוגי אונליין מתקיים באמצעות פלטפורמת וידאו/שיחה מקוונת. אתם כזוג יושבים יחד בביתכם או בכל מקום פרטי ושקט אחר שתבחרו, והמטפל יושב בקליניקה שלו. אנחנו מנהלים שיחה וחקירה ואני יכול להציע התערבויות טיפוליות כמו בטיפול פנים מול פנים. המפגשים הווירטואליים מאפשרים לשמור על אינטימיות ותחושה של ביתיות עבור הזוג. כמו כן בטיפול אונליין מתאפשרת גמישות רבה יותר בתזמון פגישות, מאחר שלא נדרשת נוכחות פיזית.